Viborger Samler, 1846-09-21
Tydskland. Berlin, den 11te Septbr. Efterretningen om det spanske dobbelte Giftermaal har bragt noget Liv i den udenlandske Politik. Med det Valg, Dronning Jsabella har gjort, er man temmelig tilfreds, endskjøndt Grev Montemolin vilde have været mere velkommen, og efter Formælingen vil efter al Sandsynlighed de absolute Stormagters Anerkjendelse finde Sted. Derimod har Hertugen af Montpensters Forbindelse med Jnfantinde Luisa vakt Frygt og Misfornøielse. Gesandterne fra England, Østerrig og Rusland have i de sidste Dage desangaaende havt Conferencer med Hr. v. Kanitz, og strax derefter afsendt Courerer til deres Kabinetter. Den Jilfærdighed, hvormed Forbindelsen skal gaae for sig, kræver hurtige Forholdsregler. For sildig erkjender man nu, til hvor stor Skade det har været at man aldeles ikke har været repræsenteret i Madrid, og at man nu ene og alene overlade det til England at operere. Ludvig Philips Sindighed, hans utrættede Taalmodighed har vundet en ny Seier, og Fyrsten af Metternichs Stabilitetspolitik har lidt et nyt Nederlag. England skal protestere imod Forbindelsen, og denne Protest ville de absolute Cabinetter understøtte ved en Collectivnote. Man stoler desuden paa en energisk Opposition fra det spanske National parti. Uden just at modsætte sig enhver Forbindelse imellem en fransk Prinds og en spansk Prindsesse, vil Noten kun gaae ud paa at udsætte samme saalænge indtil Dronningen ved at skjænke Landet en Livsarving havde givet Sikkerhed for en directe Succession. Man tager nemlig i Betragtning den Omstændighed, at Dronning Jsabellas, Sundhedstilstand er betænkelig, og at Thronen, i det Tilfælde, at hiin skulde afgaae ved Døden, saaledes vilde gaae over til hendes Søster Jnfantinden, hvorved Spaniens Uafhængighed paa Grund af hendes Ægteskab med en fransk Prinds vilde udsættes for Fare. Men de absolute Stormagter ansee Spaniens Uafhængighed som aldeles nødvendig for den europæiske Ligevægts Opretholdelse. Uden Modsigelse ligger i dette spanske Spørgsmaal den farlige Anstødsteen for den hjertelige Forstaaelse. imellem Frankerig og England. J Berlin og Wien har man i flere Aar seet skjævt til entente cordiale, og kun fundet sig deri, fordi man ikke kunde modarbeide den. Med Jver vil man derfor gribe Leiligheden til at sprænge det fortrolige Baand. Leiligheden er beqvem og gunstig. Trods de bedste Miner, man har antaget, ere Stormagternes Sindelag imod Frankerig uforandret siden Julierevolutionen. De østlige Throner øine endnu stedse fra Vesten de største Farer, Karlsrue Zeit, skriver: Vi ere af Curatoriet for Universitetet Heidelberg foranledigede til at optage i vor Journal følgende Berigtigelse: "Den under Navn af Heidel berger-Universitets Adresse i Augsb. Allg. Zeit. aftrykte Artikel om det slesvig-holstenske Spørgsmaal er som saadan hverken udgaaen fra de academiske Auctoriteter, ei heller af Universitetscorporationen, og omtrent Halvdelen af de ordentlige Professorer have ikke underskrevet denne Artikel." Det juridiske Medlem for Staden Dinkelsbubl. H. v. Raumer, har som Svar paa den til Hs. Maj. Kongen af Baiern rettede Adresse i Anledning af de slesvig-holstenske Anliggender erholdt af Hs. baierske Majestæt en allerhøieste Haandskrivelse, hvori det hedder: "De Følelser, der ere nedlagte i Adressen, have inderlig glædet Mig, der i hele min Levetid har næret tydske Følelser. Denne Adresse er et talende Vidnesbyrd om Undertegnernes troe Vedhængen ved vort store fælleds Fædreland: at udvise Troskab imod dette, er til enhver Tid enhver Tydskers hellige Pligt. J det jeg, under Forsikkringen, af min Kgl. Hyldest og Naade, tilmelder Forfatterne og Undertegnerne af omtalte Adresse dette, er jeg deres bevaagne Kong Ludvig. München, d. 6te Septbr. 18467.